Amanita pantherina

Un pissacan: l'Amanita pantherina 

 Descrission 
Capel fin a 10 cm., brun, con dij cit fiòch bianch pur (gosse ëd làit!) regolar. Lamele bianche. Gamba àuta fin a 10 cm. e larga fin a 1,5 cm., a siola, bianca. Anel membranos. Euv formant un cussinet fiocos an dzora la siola, montà da dij braslet elicoidaj al pé dla gamba. Carn sotila, bianca.

 Ambient 
A chërs sota latifeuje, ma ëdcò sota conìfere.

 Comestibilità 

Velenos.

 Arferiment bibliogràfich për chi a veul fé dj'arserche pì ancreuse 

Amanita pantherina (De Cand. : Fr.) Krombholz

Categorìa:Pissacan
Categorìa:Amanita